نجم‌ الدین کبری

شیخ نجم الدین احمدالکبریٰ سلسلہ کبرویہ کے بانی ایک صوفی بزرگ اور افسانوی شخصیت کے حامل ہیں

 نام 
پورا نام احمد بن عمر بن محمّد الخوافی الخيوقی الخوارزمی ہے۔ آپ کو عبد اللہ الحموی بھی کہتے ہیں۔
 ولادت 
نجم الدین کبریٰ کی ولادت 540ھ 1145ء میں خیوق میں ہوئی
 کنیت اور القاب 
ان کی کنیت ابوالجناب تھی شیخ ولی تراش سے مشہور تھے اور لقب نجم الدین الکبری اور طامۃ الکبری اورنجم الكبراءتھی لقب کبریٰ اس وجہ سے کہ آپ علمی مناظرہ میں ہمیشہ غالب آجاتے تھے۔ وہ عماریاسربدلیسی کے شاگرد تھے
 علمی مقام 
آپ کاملین وقت اور اکابر اولیاء میں سے تھے اور وقت کے علما و اولیاء آپ کو اپنا سردار مانتے تھے۔ آپ تمام علوم مروجہ و علوم دین میں ظاہری و باطنی طور جامع تھے۔ آپ اکثر فنائے احدیت میں مستغرق رہتے تھے زبان مبارک سے جو دعا نکلتی دربار الٰہی میں اجابت ہو جاتی تھی۔ آپ نے کئی اولیاء واصحاب تکمیل سے تربیت اور خلافت حاصل کی۔ خاص طور پر شیخ عمارِ یاسر، شیخ اسماعیل قصریٰ اور شیخ روز بیہان بقلی سے آپ نے فیض حاصل کیا۔
 بانی سلسلہ 
آپ خوارزم کے قریب خیوق میں رہتے تھے آپ سلسلہ کبرویہیا ذہبیہ کے بانی تھے ان کے شیخ کا نام شیخ روز بہان الوزان المصری ہے
 چنگیزی یلغار 
چنگیز خان نے 8لاکھ فوج کے ساتھ خوارزم پر حملہ کیا۔ شیخ نجم الدین احمدالکبریٰ کے کمالات اور مرتبہ دیکھ کر چنگیز خان کے بیٹے، جو جی خان اور حقتائے خان نے آپ کو کہلا بھیجا کہ آپ خوارزم سے چلے جائیں تاکہ آپ کو کوئی تکلیف نہ پہنچے۔ شیخ نے جواب بھجوایا کہ شہادت مقصود ِمومن ہوتی ہے ،میں اب تک ان لوگوں کو رشد و ہدایت کرتا رہا اب مشکل وقت میں بھی ان کی پیشوائی کرنا میرافرض ہے۔ اس کے بعد اپنے خلفاء کو جمع کیا اور فرمایا ترجمہ: اللہ کے حکم سے اٹھو اور کافروں کا مقابلہ کرو۔ پھر خود باہر نکلے اور ہاتھ میں نیزہ لے کر چنگیزوں پر حملہ کر دیا۔ آپ جہاد میں دلیری اور جوان مردی سے لڑتے رہے یہاں تک کہ ایک جسیم فوجی آپ کو شہید کرنے آیا۔ آپ نے اس کے سر کے بال اپنی مٹھی میں لیے اور مقابلہ کرتے ہوئے خوارزم شہر میں شہید ہوئے۔

 وفات 
آپ کی تاریخ وفات 10 جمادی الاول 618ھ بمطابق 2 جولائی 1221ء آپ تاتاری یلغار میں مقابلہ کرتے ہوئے شہید ہوئے

 تصنیفات 
 منازل السائرين
 فواتح الجمال
 منہاج السالكين
 ديوان شعر
 الخائف الهائم عن لومۃ اللائم
 طوالع التنوير
 ہدايۃ الطالبين
 رِسَالَۃ الطّرق۔
 سر الحدس۔
 طوالع التَّنْوِير۔
 عين الْحَيَاة فِی تَفْسِير الْقُرْآن۔اردو دائرہ معارف اسلامیہ جلد 22 صفحہ148،جامعہ پنجاب لاہورhttp://kashmiruzma.net/full_story.asp?Date=21_1_2011&ItemID=1&cat=8#.WGmCW_l97IV
 حوالہ جات 

زمرہ:1221ء کی وفیات
زمرہ:ایرانی صوفیاء
زمرہ:بارہویں صدی کی ایرانی شخصیات
زمرہ:تیرہویں صدی کی ایرانی شخصیات
زمرہ:سلسلہ کبرویہ
زمرہ:صوفی شعرا
زمرہ:مسلم فلاسفہ
زمرہ:قرون وسطی کے فلسفی
زمرہ:تیرہویں صدی کے فلسفی
زمرہ:ویکی ڈیٹا سے مختلف مختصر وضاحت
زمرہ:شافعیہ
زمرہ:فارسی شعرا
زمرہ:سنی علماء اسلام
زمرہ:فارسی فلسفی
زمرہ:صوفیا